**Referat fra bestyrelsesmøde (Kollelev Mosepark)**

**Dato: mandag den 31. august 2020, kl. 19**

**Sted: hos Olav Lilleør**

**Tilstede: Henrik(HD), Olav L(OL), Olav E(OE), Dorte(DS), Birgit(BM), Mads (MB), Ilsa (IH), Morten(MC). (Thomas Bramsen med som observatør forud for evt. indvælgelse i bestyrelsen)**

**Ref.: IH**

**AGENDA:**

1. **Velkomst**
2. **Godkendelse af dagsorden**
3. **Opfølgning på løbende aktiviteter**

* Mosen (Morten, Henrik)
* Grill aften – hvordan gik den
* Andet?

1. **Udskudt generalforsamling, fastsættelse af ny dato mv.**
2. **Status medlemmer og økonomi**
3. **Siden sidst, orientering (HD)**
4. **Evt.**
5. **Næste møde**

**Ad 1.**

Thomas Bramsen, Parkvej, var blevet inviteret med som observatør ud fra ønske om evt. at indgå i bestyrelsen.

**Ad 2.**

Ingen bemærkninger

**Ad 3.**

Det store emne henover sommeren har været trådalgevækst i mosen, især i bassin 2 med næsten hel dækning af søoverflade. Vores primære kontakt i kommunen svarede ikke på diverse henvendelser (det viste sig, at vedkommende ikke længere er ansat). Det betød lidt forsinkelse i handling, men så tog det også fart! Der har været utallige ad hoc møder på brinken til bassin 2 samt digitale møder henover sommeren med de bestyrelsesmedlemmer, der havde mulighed for at deltage, alt imens formanden (HD) og næstformanden (MC) har været i dialog med 3 instanser i kommunen (”Center for Arealer og Ejendomme” og som er ejer af mosen, ”Miljø” samt ”Forsyning as”) samt politikere.

Først skulle der en fuldmagt fra ejeren, derefter en dispensation/miljøtilladelse, idet mosen hører under § 3 i Miljøloven. Dispensationen til at fjerne algerne blev givet 12. juli, hvorefter der skulle afventes 4 ugers høringsfrist. Bestyrelsen stillede sig velvilligt til tjeneste med at trække algerne ind til siden, hvis kommunen ville betale for bortskaffelsen (for tungt til manuel håndtering). Der har flere gange været omtale i Det Grønne Område. Blandt politikere har ildsjælen i dialogen været Sigurd Agersnap (SF). Miljøudvalget har bevilget 60.000,- til bortskaffelsen – ganske kort tid før skybrudet den 19. august, der fik algerne til gå ned i søen. Det vil nu være et helt andet og omfattende arbejde at fjerne dem, og vi håber derfor, at de 60.000 kr kan bruges til andet tiltrængt her og nu til mosen, såsom kanaludvidelse mellem bassin 2 og 1 – med mere gennemløb til følge.

Forsyningen A/S har været vanskelige at få data fra – også fra kommunen, som ellers er ejer af Forsyningen (som aktieselskab kan de ikke umiddelbart udlever data til nogen). Der er således pt stor usikkerhed om antal overløb m.m. De data, vi har fået er modstridende. Men der er vist ingen tvivl om, at der har været udløb, spørgsmålet er bare, hvor mange og hvor meget.

Kommunen har været meget samarbejdsvillige i hen over sommeren, og vi har fået en erkendelse af, at der er et problem.

Vi har således arbejdet via 3 spor:

1. hvad skal der ske med algerne?
2. data – og de rigtige
3. langsigtet plan

Formandskabet har ofte måtte være budbringer og kommunikatør mellem ”Arealer”, ”Miljø” og Forsyningen, da vi savnede kommunikation på tværs af instanserne.

Vi har Kollelev Grundejerforening og Virum Grundejerforening med os, - så der ligger jo mange stemmer i området rent politisk!

Vi ønsker at orientere politikerne endnu mere, og TB og OL vil være tovholdere på dette og komme med et oplæg.

Som tidligere nævnt havde vi skybrud den 19. august, hvorfor vi måtte aflyse den planlagte Grill aften. Onsdagen efter (som var en reservedag i tilfælde af dårligt vejr) kunne heller ikke byde på tørvejr. Så DESVÆRRE ingen grill aften i år!

**Ad 4.**

Den p.gr.a. Corona-nedlukning udskudte generalforsamling bliver nu afholdt **torsdag den 1. oktober 2020 kl. 19:30 i Virumhallen.** Emnet udover generalforsamlingen vil være ”Mosen 2020”

**Ad 5.**

Siden sidst er der som sagt holdt masser af mose - og zoom møder og givet løbende orientering på Facebook omkring moseproblemerne. Endvidere er der blevet husstandsomdelt et orienteringsark om forløbet.

**Ad 6.**

Vi har 36 medlemmer ud af 65 mulige – og vil gerne have mange flere! Kassebeholdningen er d.d. 21.307,69 kr.

**Ad 7.**

Intet.

**Ad 8.**

Næste bestyrelsesmøde bliver mandag den 23. november 2020, kl. 19 hos Mads, Parkvej 40.

Ilsa Nyman Hald (IH), 4. september 2020.